แนะนำหากใครมาเที่ยวแบบทริปเที่ยวเองในสวิตเซอร์แลนด์ เมืองที่ค่าครองชีพสูงมากติดอันดับโลก อาหารที่นี่มีไม่มาก นอกจากทานอาหารหลักๆตามร้าน  แหล่งอาหารที่นี่ (นอกจากตลาดนัดของเมืองที่มีบางที่บางวัน) ขอแนะนำซูเปอร์มาเก็ตขนาดใหญ่ในสวิส มีสาขาเยอะ มีทุกเมือง รวมทั้งประเทศรอบนอกบางประเทศ (เช่นleictenstein) 

ร้านโคฟ COOP

มีหลายสาขาทั่วเมือง ที่แวะทุกวันคือสาขานี้แวะซื้ออาหารทุกวัน พิกัด ชั้นใต้ดินสถานีรถไฟstadelhofen( ใกล้สวนสาธารณะstadelhofen ข้างทะเลสาบซูริค)

โคฟ( coop ) ซูเปอร์มาเกตขนาดใหญ่ แหล่งรวมอาหาร ของใช้ ของฝาก ช็อคโกแลต ต้องแวะร้านโคฟทุกวัน โดยเฉพาะอาหารเย็น ไม่รวมมื้อเช้าที่มาซื้อเสบียง ซื้อน้ำ กาแฟ ขนมปัง ติดเป้เพื่อเดินทางท่องเที่ยว เทียบแล้วเหมือนโลตัสตลาดเมืองไทย แต่ของสดสะอาดกว่า น้ำเปล่าน้ำอัดลม น้ำผลไม้ กาแฟ แนะนำซื้อที่นี่ถูกสุด (ยังมีร้านCoop take away , coop to goที่ขายอาหารปรุงสำเร็จทานได้เลยที่สถานีรถไฟกลางzurich HB แต่สถานีรถไฟนี้ไม่มี)

ที่นี่ขาย ผัก ผลไม้สดๆ นมสวิส ไส้กรอก หมู เนื้อ ไข่ ไอติมยี่ห้อMuven pickชื่อดังก็มีเป็นคัพขาย ไก่ย่างหอมๆ ขนมปัง เค้ก ซูชิ พิซซ่าร้อนๆ มีทุกอย่าง รวมทั้งของใช้ เบียร์จากเมืองต่างๆ ของฝากมีทุกอย่างชอบมากมาที่เดียวครบ

ที่ซื้อประจำ (ราคาฟรังค์สวิส CHF×37บาท) ????

@ ไก่ย่างร้อนๆ( น่องเดียว 3.9CHF 144บาท แบบครึ่งตัวประมาณเกือบ 400บาท เนื้อเยอะแน่นอร่อยมาก)  
@ ไส้กรอกสวิส เนื้อแน่น แนะนำๆอร่อย ราคาชิ้นละ50บาท++
@ ไข่ออร์กานิค 4ฟองถูกสุด 2.9CHF++ (100กว่าบาท ตกฟองละ25 )
@ ช็อคโกแลตสวิส  มีทุกยี่ห้อ รวมทั้งLind chocolate 
@ นมสดสวิสสดๆจากฟาร์ม 
@  โยเกิรต์รสแปลกๆปลื้มมาก รสกล้วย คาราเมล ช็อคโกแลต มะม่วง กาแฟ พลัม ราคาถ้วย30บาท++  
@ สตรอเบอร์รี่ลูกโตฉ่ำๆซื้อทานทุกวัน ราคาตั้งแต่กล่องละ 3.9CHF++ลดแล้วต่ำสุด  ช่วงเช้าเปิดร้านหรือดึกก่อนปิดร้านที่นี่จะมีลดราคาสินค้าบางอย่างเช่นสตรอเบอรี่ ราสเบอรี่ ไม่มีค้างไว้ ผลไม้ยังสดๆคุ้ม ราคาเทียบกับร้านอื่นๆถือว่าถูกสุด

 สรุปคือ ของเยอะ สาขามีมาก สะดวก ใช้บัตรเครดิตสะดวก บางร้านมีถุงใส่ให้บางสาขาไม่มีควรเตรียมถุงผ้าไปด้วย

ในวันอาทิตย์ร้านcoopสาขานอกสถานีรถไฟจะปิด แต่ร้านcoopในสถานีรถไฟหลักจะเปิด แนะนำสาขานี้และสาขาสถานีรถไฟกลางซูริค (Zurich HB)
เวลาเปิดปิด อาจไม่เท่ากัน ประมาณ 9.00-21.30 บางสาขาอาจแตกต่างเล็กน้อย สาขาสถานีรถไฟstadelhofen เปิดทุกวันไม่หยุดวันอาทิตย์ สะดวกมาก